
УТВЪРДИЛ:..........

                                                                                  Директор: инж. Р. Рускова

МЕРКИ
ЗА НАМАЛЯВАНЕ НА БРОЯ НА ОТСЪСТВИЯТА ПО НЕУВАЖИТЕЛНИ ПРИЧИНИ И ЗАДЪРЖАНЕ НА УЧЕНИЦИТЕ В УЧИЛИЩЕ
ЗА ПЕРИОДА 2025-2026 ГОДИНА

ВЕЛИНГРАД

Настоящите мерки са приета с Решение на Педагогическия съвет- Протокол №12/….09.2025 г. и е утвърдена със Заповед на директора №…./…..09.2025 г.

В ПГД „Иван Вазов“ се обучават и възпитават преимуществено ученици от ромския етнос. Специфичните проблемите с ученици– билингви от ромския етнос, от социално слаби семейства и живеeщи в лоши социално- битови условия, родителите им са неграмотни и необразовани, безработни и разчитащи основно на социални помощи, не разпознават образованието като ценност.

По презумция, неграмотността се възпроизвежда. Ето защо родителите не настояват детето им да продължи образованието си. Неблагоприятната семейна среда и неблагополучните семейства, в които растат тези деца, както и  липсата на адекватна, и навременна помощ от отговорните институции поставя под въпрос успешната интеграция на учениците от ромското етническо малцинство.

Постоянните вътрешни проблеми в семейството по гореописаните причини разобличават и липсата на интерес на родителите към училищния живот на децата им. Ранните бракове  на малолетни и непълнолетни момичета от ромския етнос, високата раждаемост, са  причина за масовото отпадане от училище – проблем, с който училището ни само не е в състояние да се справи. Безспорно необходима е подкрепата и съдействието и на другите заинтересовани институции. Проблемните показатели  са броя на отпадналите ученици, които въпреки всички наши усилия не успяваме да  задържим в училище, високия брой отсъствия по неуважителни причини и непосещаемост на родителските срещи.
Предприети са мерки от училищния екип и ръководството за задържане на учениците в училище чрез предоставяне на интересни допълнителни занимания, умения и компетенции.  Възможностите на ПГД „Иван Вазов“ са да приобщаваме и повишаваме мотивацията на учениците чрез множество разнородни проектни дейности. Създаване на  пространство и предоставяне на  възможности, в които всички ученици могат да участват активно.
Често мотивацията се свързва с желанието на личността да бъде забелязана, оценена от родители и приятели, евентуално – поощрена и наградена и чрез това учениците да бъдат по-мотивирани всеки ден да са редовно на училище.
Предприетите мерки за намаляване броя на отсъствията по неуважителни причини и задържане на учениците в училище са следните:
1.Осигуряват се допълнителни консултации за преодоляване на затрудненията и наваксване на пропуските в знанията им по всички учебни предмети. 

2.Ежедневно се осъществяват дежурства на учители по график, с цел недопускане на закъснения на ученици за учебни часове.
3.Осигуряват се за всички ученици учебници и учебни помагала.
4.Осигуряват се  стипендии на учениците.
5.Осигуряват се учебни и производствени практики в реална работна среда.

6.При установяване на контакт с общността търсене на хора, които са уважавани и ценени, както и хора, които биха се заинтересували за насърчаване към промяна. Привличане на лидери, водачи и/или други подходящи хора от общността, за да оказват подкрепа на учениците, особено по отношение на ромските момичета.
7.Привличане на родители в училище чрез предоставяне на  „втори шанс” за включване на родители в самостоятелна форма на обучение за придобиване на средно образование и/или степен на професионална квалификация.
8.Обмисляне на възможност за предоставяне на теоретична подготовка за листовки на желаещите ученици от оторизирана фирма, което да ги подготви и улесни последващото им явяване на изпити пред установените институции за шофьорски курсове.

9.Училищният екип за обход и задържане на ученици в риск от отпадане от училище може да докладва за посетени  адреси на наши ученици през учебната година, които поради една или друга причина не са посещавали редовно училище. 
Нашите ученици и голяма част от техните родители не считат образованието за ценност и необходимост. Като причина за нередовно посещаване на училище и недопускане на децата да посещават училище, се изтъкват причини като страх да не ги откраднат, финансови затруднения, липса на желание да учат след придобито основно образование. Условията на живот на нашите ученици са тежки. Битови и хигиенни условия често липсват. Улиците в кварталите им са неасфалтирани, много кални, липсва канализация. Социалните им умения са незадоволителни. Единствената им възможност да излязат от лошите условия на живот е като ежедневно идват на училище. Някои от тях оценят тази реалност и всеки ден са редовно на училище. При 
други, родителите им ги спират от училище, средата надделява и те си остават в домовете, където след известно време ги омъжват.
10.Ежемесечно, до 15- то число чрез ИСРМ, се подава информация за предходния месец за неосигурено задължително присъствие на учениците за повече от 5 учебни часа или за повече от 3 дни на ученик.

11.Ежемесечно до 3-то число на месеца се изпраща на електронния адрес на ръководителя на екипа месечен график за текущия месец, в който са планирани посещения на адрес от екипа за обхват съгласно предприемане на дейности по Механизма за съвместна работа на институциите по обхващане и включване в образователната система на учениците в задължителна училищна възраст.
12.Провеждане на индивидуални срещи и разговори с родителите/настойниците на отсъстващите ученици по домовете на адрес от членове на училищният екип по обхват – училищен психолог и класни ръководители.
13.Провеждане на ежеседмични разговори и срещи с родителите/настойниците на отсъстващите ученици от класните ръководители. Провеждане на групови обсъждания в часовете на класния ръководител за последиците от нередовно посещаване на учебните занятия и допускането на неизвинени отсъствия.
14.Включване на учениците в различни форми на обществена изява и утвърждаване на талантливи ученици – участия в общински и национални състезания, конкурси и др.
15.Използване на  модерни, иновативни, интерактивни методи на преподаване и управление на учебния процес  от учителите, както и умения за изграждане на връзка и доверие с учениците.

16.Неотсъствалите ученици, ангажиращи се с училищния живот и учениците, в чиито действия има положителна промяна, се стимулират чрез различни похвати -  нематериални и материални стимули (стипендии).
17.През месец февруари 2024 г. стартира проект „Успех за теб“. Акцентира се върху общата и допълнителна подкрепа за ученици в риск от отпадане, както и върху обученията по математика и бел на ученици, с цел успешното им представяне на националните външни оценявания  и на държавните зрелостни изпити.
18.Участие в проект „Ученически практики“. Участието на учениците в реална работна среда и получаването на възнаграждения ще насърчи развиването на универсални умения, които да улеснят в бъдеще прехода от образование и заетост и ще подобри перспективите за успешна реализация на завършилите професионалната гимназия.

19.Учениците от гимназията ни достойно и отговорно представят училището ни, като вземат призови места на различни общински и национални състезания. 

20. Ежегодно учениците ни участват в състезания по повод „Седмица на професиите“

21.Направи добро: „Акция – Капачки за бъдеще“. Учениците ни предадоха събраното количество пластмасови капачки в училище през цялата учебна година. 
Гимназията ни ежегодно отбелязва годишнините си с тържествена програма с всички таланти на учениците ни.
22.Изпращат се предупредителни писма до родителите и кмета за направените от учениците безпричинни отсъствия.

23.Своевременно писменно се информира РУО- Пазарджик, кмет на Община Велинград, АСП- Велинград за нередовно посещаване на училище и допуснати неизвинени отсъствия. Спазва се и Законът за семейните доходи и помощи – ежемесечно се подават имената на децата, допуснали 5 и над 5 неизвинени отсъствия за месеца до Дирекция „Социално подпомагане”.
